
	COMISIA PENTRU  ADMINISTRAŢIE PUBLICĂ ŞI AMENAJAREA TERITORIULUI

Nr. 4c-7/353


                                                                                                    PL-x 426/2018

BIROULPERMANENT 

AL

CAMEREI DEPUTATILOR

Vă înaintăm, alăturat, RAPORTUL COMUN asupra Proiectului de Lege pentru modificarea şi completarea art.56 din Legea nr.230/2007 privind înfiinţarea, organizarea şi funcţionarea asociaţiilor de proprietari, trimis Comisiei juridice, de disciplină şi imunităţi şi Comisiei pentru administraţie publică şi amenajarea teritoriului pentru examinare în fond, cu adresa nr. PLx 426/2018 din 3 septembrie 2018.

În raport cu obiectul şi conţinutul său,  proiectul de lege face parte din categoria legilor ordinare. 

	PREŞEDINTE,
Eugen NICOLICEA


	PREŞEDINTE,
FLORIN - CLAUDIU ROMAN

R A P O R T   C O M U N
asupra proiectului de Lege pentru modificarea şi completarea art.56 din

Legea nr.230/2007 privind înfiinţarea, organizarea şi funcţionarea

asociaţiilor de proprietari

În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi şi Comisia pentru administraţie publică şi amenajarea teritoriului au fost sesizate spre dezbatere, în fond, cu proiectul de Lege pentru modificarea şi completarea art.56 din Legea nr.230/2007 privind înfiinţarea, organizarea şi funcţionarea asociaţiilor de proprietari, transmis cu adresa nr. PLx 426/2018 din 3 septembrie 2018.

Senatul a adoptat proiectul de lege în şedinţa din data de 27 iunie 2018.
Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat, cu modificările şi completările ulterioare.

La întocmirea prezentului raport comun Comisiile a avut în vedere:

- avizul favorabil al Consiliului Legislativ (nr.327/13.04.2018)
- avizul favorabil al Consiliului Economic şi Social (nr.1456/03.04.2018)

- punctul de vedere favorabil al Guvernului, cu observaţii şi propuneri (nr.832/DPSG/07.05.2018)
Proiectul de lege are ca obiect de reglementare modificarea şi completarea Legii nr.230/2007, în sensul instituirii unei noi contravenţii, respectiv neprezentarea sau neprezentarea în termen a documentelor solicitate în cadrul controlului exercitat conform prevederilor art.55 din Lege, precum şi a sancţiunii aplicabile în cazul săvârşirii acestora, amenda contravenţională de la 500 la 3000 de lei. 

În conformitate cu prevederile art.61 şi art.63 din Regulamentul Camerei Deputaţilor, republicat, cele două Comisii au dezbătut iniţiativa legislativă în şedinţe separate. 
Comisia pentru administraţie publică şi  amenajarea teritoriului a examinat proiectul de lege în şedinţa din 18 septembrie 2018.

La lucrările Comisiei pentru administraţie publică şi  amenajarea teritoriului au fost prezenţi 22 deputaţi, din totalul de 23 membri ai comisiei.
Comisia  juridică, de disciplină şi imunităţi a examinat iniţiativa legislativă în şedinţa din  data de 3 octombrie 2018.

Membrii Comisiei juridice, de disciplină şi imunităţi au  fost  prezenţi la şedinţă  conform listei de  prezenţă. 

La dezbaterile care au avut loc a participat, în conformitate cu prevederile art.55 din Regulamentul Camerei Deputaţilor, republicat, doamna Diana Doina Tenea - director general în cadrul Ministerului Dezvoltării Regionale şi Administraţiei Publice.
Din analiza iniţiativei legislative s-a constatat că, în data de 28 septembrie 2018 va intra în vigoare Legea nr.196/2018 privind înfiinţarea, organizarea şi funcţionarea asociaţiilor de proprietari şi administrarea condominiilor,  prin care va fi abrogată Legea nr.230/2007 privind înfiinţarea, organizarea şi funcţionarea asociaţiilor de proprietari, astfel iniţiativa legislativă va rămâne fără obiect de reglementare.
În urma dezbaterilor, membrii celor  două  comisii au  hotărât, cu unanimitate de voturi,  să se supună plenului Camerei Deputaţilor raportul de respingere a  proiectului de Lege pentru modificarea şi completarea art.56 din Legea nr.230/2007 privind înfiinţarea, organizarea şi funcţionarea asociaţiilor de proprietari.


În raport cu obiectul şi conţinutul reglementării, proiectul de lege face parte din categoria legilor ordinare.

                     PREŞEDINTE,                                       PREŞEDINTE,
              Eugen NICOLICEA                               Florin-Claudiu ROMAN

                      SECRETAR,                                            SECRETAR,

             Aida-Cristina CĂRUCERU                      Simona Bucura - OPRESCU

Şef serviciu, Sofia Chelaru

Consilier parlamentar, Roxana Feraru
Consilier parlamentar, Florica Manole

